Развіваюцца аграгарадкі, дзе канцэнтруецца сацыяльна-бытавая інфраструктура, ствараюцца працоўныя месцы. Такі статус атрымаў Друцк, дзе кожны закуток – сведка цікавых гістарычных падзей. Вузенькай стужкай ціхая Друць абвівае ўзараныя з восені агароды, за якімі віднеецца пафарбаваная ў блакітны колер невялікая драўляная царквушка. Вокнамі на яе глядзіцца дзясятак мураваных катэджаў, як пад шнурок пабудаваных уздоўж вуліцы, што вядзе да друцкіх курганоў. Час многае мяняе, а ці захавалася духоўная спадчына былой сталіцы княства, адкуль пачало ўмацоўвацца на нашай зямлі хрысціянства?